हिन्दी से जुड़े अंतरराष्ट्रीय महोत्सवों में नया आयाम जोड़ते हुए ब्रिटेन में एक खास आयोजन होने जा रहा है। हिन्दी भाषा की विविधता, सौन्दर्य, डिजिटल और अंतराष्ट्रीय स्वरुप को समर्पित ‘हिन्दी महोत्सव 2018' ब्रिटेन के तीन बड़े शहरों में आयोजित होगा। वाणी फाउंडेशन, यू.के. हिन्दी समिति, वातायन और कृति यू. के. के संयुक्त तत्त्वावधान में 28 जून से 1 जुलाई 2018 तक चार दिन चलने वाले इस हिन्दी महोत्सव का आयोजन ऑक्सफोर्ड, लन्दन और बर्मिंघम में किया जाएगा।